cyanic-selkie/wikianc huggingface dataset:
Meldrick Taylor
Meldrick Taylor (født 19. oktober 1966 i Philadelphia i Pennsylvania) er en amerikansk bokser som deltok i de olympiske leker i 1984. Taylor ble olympisk mester i boksing under Sommer-OL i 1984 i Los Angeles. Han vant den fjerde letteste vektklassen, fjærvekt opp til 57 kg. Det var 37 boksere fra 37 nasjoner i denne vektklassen. I finalen beseiret han Peter Konyegwachie fra Nigeria på poeng.
Tajmyrhalvøya
Tajmyrhalvøya (russisk: Полуостров Таймыр – Таймырский полуостров) er ei halvøy i Sibir. Den utgjør den aller nordligste delen av det asiatiske fastlandet. Den ligger i Krasnojarsk kraj i Russland, og avgrenses av Jenisejbukta i vest, Karahavet i nord, Khatangabukta i sørøst og Laptevhavet i nordøst.
Landskapet på halvøya består hovedsakelig av arktisk tundra. Det høyeste punktet er Byrrangafjellene, som når opp til 1146 meter over havet. Halvøya er svært spredt befoket. De opprinnelige innbyggerne var sibirske urfolk, som dolganer og nenetser. Lengst i nord på halvøya lever nganasanerne, som regnes som verdens nordligste folk. Russerne kom til området på 1500-tallet. De største byene er Dudinka og Norilsk.
Kystene rundt Tajmyrhalvøya er vanligvis tilfrosset mellom september og juni. Sommeren er kort, spesielt mot Laptevhavet i nordøst. Klimaet i de indre delene av halvøya er kontinentalt. Vintrene er harde, med hyppige snøstormer og ekstremt lave temperaturer.
Going the Distance
Going the Distance er en amerikansk romantisk komedie fra 2010. Filmen er regissert av Nanette Burstein, skrevet av Geoff LaTulippe og har Drew Barrymore og Justin Long i hovedrollene.
Handling
Garrett (Justin Long), født og oppvokst i New York, har nettopp vært gjennom et stygt samlivsbrudd og er ikke klar for å knytte seg til enda et forhold. Hans store lidenskap er musikk, og han jobber i et plateselskap. Erin (Drew Barrymore) er en 31-årig kvinne fra San Francisco (tre tidssoner unna) som går på college og hospiterer hos en avis i New York for seks uker. Hennes store drøm er å bli journalist på heltid. De møtes tilfeldigvis på en bar, oppdager at de liker hverandre og går inn i en sommerflørt.
Imidlertid har de falt for hverandre innen sommeren er over, så når Erin drar tilbake til San Francisco, må de dermed lide seg gjennom et langdistanseforhold og prøve å møte hverandre på halvveien. Men det går bare til et visst punkt, og det vet Erin og Garrett. Når Erin får et jobbtilbud i hjembyen, må de bestemme seg for om de er villige til å ofre seg for forholdet.
Kunståret 1551
Kunståret 1551 er en oversikt over hendelser, fødte og avdøde kunstnerpersonligheter i 1551.
Guardian: The Lonely and Great God
Guardian: The Lonely and Great God (hangul korenask: 쓸쓸하고 찬란하신 – 도깨비; romanisert koreansk: Sseulsseulhago Chanlanhasin – Dokkaebi) er en sørkoreansk TV-serie produsert og sendt av tvN i 2016.
University of Western Australia
University of Western Australia eller Universitetet i Vest-Australia er et universitet lokalisert i Perth i Australia.
Nordic Semiconductor
Teknologi
I 2004 lanserte Logitech V500 Cordless Notebook Mouse med en brikke fra Nordic Semiconductor. Enda tidligere hadde selskapet levert teknologi til gamepads fra Logitech. Logitech og Microsoft, som sammen lagde 70 % av verdens trådløse mus og tastatur, bestemte seg i 2009 for å bruke selskapets teknologi i nær alle disse.
I Tour de France 2010 brukte syklister som Mark Cavendish og Jens Voigt selskapets brikker til overvåking av puls, fart og effekt.
Selskapet leverer også radioene i de pipende og strømførende klavene som implementerer det virtuelle gjerdet NoFence og holder dyr på beiteområder uten fysiske gjerder.
12.12.2018 lanserte Nordic sin nRF9160 SiP, som betyr at firmaet nå også har fokus på cellular IoT, LTE-M og NB-IoT.
Ole Einars Standplass
Ole Einars Standplass er en rasteplass som ligger på Simostranda i Modum kommune. Lørdag 13. september 2008 ble en statue av Ole Einar Bjørndalen avduket her med tusen mennesker til stede. Den står rett nedenfor barndomshjemmet til skiskytteren, ved Tingelstadbrua langs riksvei 287 på stedet benevnt som Sigdalsveien, hvor fylkesvei 151 på stedet benevnt som Åsterudveien og Kollerudveien møtes på riksveien.
Det er kunstneren Kirsten Kokkin som har laget statuen av Ole Einar Bjørndalen på oppdrag fra Modum kommune, som etter hans fire gull i Vinter-OL 2002 i Salt Lake City vedtok å få laget den. Statuen har kostet rundt 560,000 kroner.
Liste over vann i Østmarka
Vann i Østmarka er en oversikt over innsjøer og tjern i Østmarka, som er et utmarksområde på grensen mellom fylkene Oslo og Viken. Store deler av Østmarka er per 2020 innlemmet i Østmarka naturreservat.
Vannene i listen kan ikke regnes å være utelukkende offisielle navn. Listen vil også ha flere like oppføringer da det er flere vann med samme navn. Ved navnelikhet er området vannet ligger i nevnt i kolonnen 'Område'.
Pr. 29. desember 2020 inneholder listene 266 navngitte vann og 17 ikke navngitte vann.
Gresk malle
Gresk malle (Silurus aristotelis) er en ferskvannsfisk i mallefamilien Siluridae som bare er funnet i Hellas. Den er i slekt med europeisk malle (S. glandis) og minner om denne i utseende og levevis. Den skal kunne bli 150 cm og 30 kg. Også gresk malle er en rovfisk som hører hjemme i innsjøer og stilleflytende elver med mudderbunn. Den finnes naturlig bare i Akhelóos-vassdragets nedre løp, men er satt ut flere steder. I Volvi-sjøen har den utkonkurrert europeisk malle, som hørte naturlig hjemme i sjøen. Gresk malle selv er truet av overfiske og forurensninger i sitt naturlige leveområde.
Rettlinjet engfly
Rettlinjet engfly (Oligia latruncula) er en sommerfugl som tilhører familien nattfly (Noctuidae). Den er funnet nord til Nord-Trøndelag i Norge.
Utseende
Et nokså lite (vingespenn 22 – 27 mm), grått nattfly. Arten er ganske vanskelig å skille sikkert fra buelinjet engfly (Oligia strigilis), noen ganger må man undersøke kjønnsorganene for å bestemme disse artene. Rettlinjet engfly er i gjennomsnitt litt mindre enn den andre arten, og vingene har ofte et litt bronseaktig skinn. Det beste, ytre kjenntegnet er at ytre mellomlinje (tverrlinjen som ligger ca. 2/3 ut i forvingen) er bare svakt buet i den bakre delen hos rettlinjet engfly, mens den er kraftig buet hos buelinjet engfly. Men denne linjen er ofte nesten umulig å se på mørke eksemplarer. Arten er ganske variabel i fargen, ulikt hos buelinjet engfly er de mørke fargevariantene hyppigst. Forvingen er mørkgrå, noen ganger er den ytterste tredjedelen lysgrå. Nyre- og ringmerkene er vanligvis tydelige. Hos lyse eksemplarer er den indre mellomlinjen tydelig som et hvitt, kommaformet merke fra vingens bakkant noe innenfor midten. Ytre mellomlinje er svakt buet i den bakerste delen, ofte et stykke nesten rett. Bakvingen er grå.
Levevis
Arten lever i åpne områder som enger, veikanter og hager. Larvene er funnet på røttene av hundegras (Dactylis glomerata), men går trolig også på andre gras. De overvintrer sannsynligvis. De voksne sommerfuglene flyr i juni – juli. Det er vanskelig å finne spesifikk informasjon om biologien til denne arten fordi den er så vanskelig å skille fra buelinjet engfly.
Utbredelse
Arten er utbredt i Europa, unntatt lengst i nord, og Lilleasia. I Norge ser den ut til å være mer utbredt enn buelinjet engfly, og er funnet nord til Nord-Trøndelag.
Rødgult engfly
Rødgult engfly (Oligia fasciuncula) er en sommerfugl som tilhører familien nattfly (Noctuidae). Den er funnet spredt nord til Sør-Trøndelag i Norge, men mangler på mesteparten av Østlandet.
Utseende
Et ganske lite (vingespenn 22 – 24 mm), tettbygd, rødbrunt eller gulbrunt nattfly. De fleste individene er tydelig rødlige. Forvingen har utydelige tegninger, man kan vanligvis bare såvidt skimte nyre- og ringmerker og tverrlinjer, bortsett fra den bakre delen av ytre mellomlinje (som danner ytterkanten av midtfeltet) som er hvit. Vingens midtfelt er mørkere i den bakerste halvdelen, resten av vingens bakkant er lys. Bakvingen er grå. Arten er lett å kjenne igjen på den lille kroppsstørrelsen kombinert med fargen.
Levevis
Denne arten finnes på åpne, helst litt fuktige, områder med gras. Larven lever på røttene av ulike grasarter og overvintrer. De voksne sommerfuglene flyr fra skumringen og utover kvelden og natten, i juni – august.
Utbredelse
Arten er utbredt i Europa, mest i den vestlige delen, men den forekommer så langt øst som Ukraina. I Norge er den forholdsvis vanlig langs kysten fra Aust-Agder til Rogaland, sjeldnere lenger nord på Vestlandet. Det finnes isolerte funn fra Hvaler i Østfold (bortsett fra dette er den ikke funnet på Østlandet) og fra Sør-Trøndelag.
Djibouti under Sommer-OL 2016
Djibouti deltok under Sommer-OL 2016 i Rio de Janeiro, Brasil i perioden 5. – 21. august 2016.
NM i mangekamp 1954
NM i mangekamp 1954 var en del av NM i friidrett 1954.
Naratsj
Naratsj eller Narotsj (belarusisk Нарач, russisk Нарочь) er en innsjø nordvest i Belarus, i Minsk voblast). Den har et areal på 79,2 km² og er 25 meter på det dypeste. Innsjøen er den største i Belarus, og fra 1919 til 1939 var den den største innsjøen i Polen. Elven Vilia er hovedkilden til Naratsj, mens elven Naratsj renner videre ut fra innsjøen.
NM i mangekamp 1954
Det ble konkurrert i femkamp og tikamp for menn, og trekamp og femkamp for kvinner. Mesterskapet i trekamp for kvinner og femkamp for menn ble arrangert i Lillehammer 20. juni. Mesterskapet i femkamp for kvinner og tikamp ble arrangert i Larvik 24.-25. juli.
Naratsj
Narotsj er en del av en gruppe innsjøer kalt Naratsj-gruppen. De andre innsjøene i grupper er Mjastra (Мястра på belarusisk), Batoryn (Баторын på belarusisk) og Blednaje (Бледнае på belarusisk). Innsjøen er omringet av furuskog, og er et populært turist- og friluftsområde.
Djibouti under Sommer-OL 2016
Friidrett
Følgende utøvere fra Djibouti klarte kvalifikasjonskravene:
Jerry Page
Jerry Louis Page (født 15. januar 1961 i Columbus i Ohio) amerikansk bokser som deltok i de olympiske leker 1984.
Page vant sølv i boksing i vektklassen lett weltervekt under de Panamerikanske leker 1983 i Caracas i Venezuela.
Harald Dose
Harald Dose (født 10. november 1969) er en norsk vokalist fra Arendal, Aust-Agder.
Bakgrunn
Dose startet sin musikalske karrière i Arendal som vokalist i heavy metal / rock bandet Pyrizept. Han ble så rekruttert til bandet Theo på midten av 80-tallet, hvor han erstattet Geir Brobakken. Han var med på debutalbumet The Good, the Bad, and the Ugly på Veps Musikk plateselskap i 1988. Bandet ble oppløst i 1989 / 1990 og ga ikke ut flere enn det ene musikkalbumet. Etter at bandet var oppløst drev Harald med klassisk musikk og operasang.
Dose Project Band
En gruppe på seks musikere med bakgrunn i Arendal Storband startet opp en nytt musikkprosjekt da de søkte nye utfordringer. Da Harald Dose meldte sin interesse og navnet Men Only var på plass, turnerte de i flere år i sørlandsbyene. Etter seks år, stadig mer fokus på vokalist Harald Dose og forestillingen Dose vs Robbie, hvor bandet spiller coverlåter av Robbie Williams, ble det naturlig for bandet å skifte navn til Dose Project Band. Showet ble fremført første gang i 2005 i storsalen i Arendal kulturhus og dro fullt hus to ganger med over 1,500 solgte billetter. De har i ettertid hatt forestillingen Dose Goes Blood Sweat & Tears og Harald Dose Goes Chicago.
Archepsila
Archepsila er en slekt av biller som hører til familien praktbiller (Buprestidae).
Utseende
En middelsstor (ca. 17 millimeter), halvblank, mørk praktbille med svak, bronseaktig glans. Oversiden er fint, men tydelig punktert.
Utbredelse
Arten lever i Argentina. Typeeksemplaret av Archepsila cordicollis var etikettert som om det stammet fra Molukkene, men dette var høyst sannsynlig en feil.
Fagforening
Fagforening er en sammenslutning av arbeidstakere innenfor samme industrigren eller fag. En fagforening tar vare på interessene til en yrkesgruppe. Fagforeningens fremste oppgaver er å kjempe for bedre lønn og gode arbeidsvilkår. Etter andre verdenskrig har også trygdeordninger, velferdsgoder og ulike politiske solidaritetsspørsmål blitt viktige kampsaker.
I områder med flere bedrifter innenfor samme fag, blir det ofte opprettet fagforeningsklubber på hver enkelt bedrift. De fleste fagforeninger er knyttet til et fagforbund, også kalt fagorganisasjon eller yrkesorganisasjon. Fagforbundene er som regel landsomfattende organisasjoner som er bygd opp av lokale fagforeninger eller avdelinger.
Tradisjonelt ble fagbevegelsen fra midten av 1800-tallet oftest bygd opp rundt fagene, gjerne knyttet til den dominerende produksjonen ved en lokal fabrikk eller primærnæring. Jo større bedriftene var, desto lettere var det å organisere arbeiderne og skape det samholdet og lojaliteten som trengtes i begynnelsen for å forsvare organisasjonsretten. Arbeidstakerne i grafisk industri var tidligst ute, mens andre tidlige grupper var skogsarbeidere, metallarbeidere, fyrstikkarbeidere, og telegrafarbeidere. Det første norske fagforbundet i Norge var Norsk Centralforening for Boktrykkere etablert i 1882.
Disse fagforbundene ble etterhvert organisert i nasjonale hovedsammenslutninger. LO ble etablert i 1899 som en sammenslutning av fagforbund, og er den eldste hovedsammenslutningen i Norge. Etterhvert ble bedriftene sammensatt av mer ulike yrkesgrupper ettersom produksjonen ble mer avansert, og det ble vanligere med industriforbund hvor alle ansatte innen industrien, uavhengig av fagutdanning, organiserte seg. Tidlige industrier som ble fagorganisert omfatter eksempelvis kjemisk industri og verftsindustri.
I Norge
Norges eldste fagforening som fortsatt eksisterer er Norges Farmaceutiske Forening, stiftet i 1858. Den nest eldste som fortsatt eksisterer er Den Typografiske Forening, stiftet i 1872.
En stor del av fagforbundene er tilknyttet Norges største lønnstakerorganisasjon, Landsorganisasjonen i Norge (LO). Denne organisasjonen representerer over halvparten av alle som er tilknyttet en yrkesorganisasjon, over 910 000 medlemmer i 2016. I likhet med YS baserer LO seg på å organisere alle utdanningsgrupper på de enkelte arbeidsplassene, i motsetning til Unio og Akademikerne som organiserer bestemte utdanningsgrupper og dermed gjerne har flere fagforbund representert på samme arbeidsplass.
Burundi under Sommer-OL 2016
Burundi deltok under Sommer-OL 2016 i Rio de Janeiro, Brasil i perioden 5. – 21. august 2016. Den burundiske troppen besto av ni utøvere, fem menn og fire kvinner, som deltok i tre ulike idrettsgrener; friidrett, judo og svømming. Dette var sjette gangen Burundi deltok i et sommer-OL. Langdistanseløperen Olivier Irabaruta var landets flaggbærer under åpningsseremonien.
VM i friidrett 2013 – 3000 meter hinder menn
Øvelsen 3000 meter hinder menn under VM i friidrett 2013 fant sted på Luzjniki stadion i Moskva den 12. og 15. august 2013. Til sammen 40 utøvere fra 20 nasjoner deltok i dette hinderløpet.
Norge var ikke representert i øvelsen.
Forsøksheat
Kvalifisering: De første tre i hvert heat (Q) og de seks raskeste ellers (q) gikk videre til finalen.
Finale
Finalen startet kl 20.20.
Henry Tillman
Henry Durand Tillman (født 1. august 1960 i Los Angeles i California), amerikansk bokser som deltok i de olympiske leker 1984. Tillmann ble olympisk mester i boksing under Sommer-OL 1984 i Los Angeles. Han vant den nest tyngste vektklassen, tungvekt opp til 91,0 kg. Det var 15 boksere fra 15 nasjoner i denne vektklassen. I finalen beseiret han Willie DeWitt fra Canada på poeng.
Quaternary Science Reviews
Quaternary Science Reviews er et internasjonalt engelskspråklig vitenskapelig fagtidsskrift som dekker alle aspekter av kvartærgeologi. Dette er en tverrfaglig forskningsgren som fokuserer på den geologiske perioden kvartær, vår geologiske periode som er minst 2,6 millioner år gammel. Tidsskriftet dekker foruten kvartærgeologi også geologi, geomorfologi, geografi, arkeologi, paleobotanikk, paleontologi og hele skalaen av dateringsteknikker.
Tidsskriftet utkommer med 28 utgaver i året. Sjefredaktør per 2011 er Colin V. Murray Wallace.
Jeg reiser alene
Jeg reiser alene er en norsk dramafilm fra 2011 regissert av Stian Kristiansen med manus etter Tore Renbergs roman Charlotte Isabel Hansen fra 2008.
Handling
Jarle Klepp lever livet sitt i Bergen, og studerer litteraturvitenskap på universitetet. Alt blir annerledes da det dumper et brev ned i postkassen hvor det står at den sju år gamle datteren hans Charlotte, som Jarle ikke hadde visst om før, er på vei med et fly for å bo hos ham i en uke. I mellomtiden har kjæresten til Jarles forelsket seg i en lektor ved navn Robert, og hun avslutter derfor forholdet sitt til Jarle.
I begynnelsen gir Jarle ansvaret for datteren sin til en nabo, før han går på fest, drikker seg alt for full, og forsøker å få kontakt med den tidligere kjæresten sin igjen, før han kommer veldig beruset hjem midt på natten. Men moren til Jarle får snart et nært forhold til den lille datteren hans, og Jarle vokser etter hvert nærmere datteren sin han også.
Om filmen
Filmen hadde premiere 11. februar 2011. Den er oppfølger til Mannen som elsket Yngve og følger Jarle Klepp (Rolf Kristian Larsen) åtte år etter den første filmen. Den hadde et samlet besøkstall på norske kinoer på 72,943.
Oldham Athletic AFC
Oldham Athletic Association Football Club er en engelsk fotballklubb. Etter 115 år i det engelske ligasystemet, ble Oldham den første tidligere Premier League-klubben til å havne utenfor English Football League. Klubben ble stiftet i 1895, og ble valgt inn i The Football League i 1907. «Latics», som er kallenavnet til Oldham Athletic, spiller hjemmekampene sine på Boundary Park i Oldham. Byen Oldham ligger i den engelske regionen Nordvest-England, nærmere bestemt rett nordøst for Manchester. Oldham har pr. 2018 vært i semi-finalen i FA-cupen tre ganger.
Norske spillere
Gunnar Halle ble solgt til Oldham våren 1991 og er fortsatt klubbens spiller med flest landskamper. Han forlot klubben i 1996 etter 188 ligakamper, 8 kamper i FA-cupen og 16 i ligacupen. Senere kom Tore Pedersen til på utlån fra Brann i sesongen 1993-94 og Ole Bjørn Sundgot på utlån fra Bradford i sesongen 1995-96.
Økonomiske problemer
Etter å ha vært noen måneder under administrasjon i 2004 ble klubben kjøpt av noen forretningsmenn. De dannet et nytt selskap med navnet Oldham Athletic (2004) Association Football Club Ltd..
Lag-EM i sjakk for senior 2019
Lag-EM i sjakk for senior 2019 ble arrangert i Mali Losinj i Kroatia fra 17. til 26. september 2019.
Det ble konkurrert i to klasser; 50+ og 65+. Mesterskapet ble spilt etter sveitsisk system med 9 runder.
Pavao Žanić
Pavao Žanić (født 20. mai 1918 i Kaštel Novi i Kaštela i kongedømmet Dalmatia i Østerrike-Ungarn, død 25. januar 2000 i Split i Kroatia) var en kroatisk katolsk prelat og biskop av Mostar-Duvno (-Trebinje-Mrkan) i Bosnia-Hercegovina.
Prest
Etter å ha studert teologi ble Pavao Žanić ordinert til prest 1. juni 1941, og utførte deretter sjelesørgerisk arbeid.
Koadjutorbiskop av Mostar-Duvno
Pave Paul VI utnevnte Žanić den 9. desember 1970 til titulærbiskop av Edistiana og koadjutorbiskop av Mostar-Duvno. Biskopen av Mostar-Duvno, Petar Čule, bispeviet ham den 2. mai året etter. Medkonsekratorer var erkebiskopen av Vrhbosna, Smiljan Franjo Čekada, og erkebiskopen av Split-Makarska, Frane Franić.
Biskop av Mostar-Duvno
Med den aldersrelaterte fratreden av Petar Čules den 14. september 1980, etterfulgte han ham som biskop av Mostar-Duvno og apostolisk administrator av Trebinje-Mrkan.
Han fungerte også som apostolisk administrator for Dubrovnik bispedømme fra 1988 til 1990.
Hercegovinaaffæren
I Hercegovinaaffæren, en disputt mellom fransiskanerne og bispedømmet Mostar-Duvno, forsøkte Žanić å implementere Romanis Pontificibus, et pavelig dekret fra juni 1975 om fordeling av menigheter, som innebar at halvparten av menighetwen skulle overføres til bispedømmekleresiet, mens den andre halvdel skulle administreres av fransiskanerne. TDetreket ble møtt med kraftig motbør fra fransiskanerne, og det førte til at mange av dem ble utestengt fra sin egen orden i 1970-årene. Biskop Žanić hadde liten fremgang med å gjennomtvinge dekretet.
Medjugorje
Da de påståtte Maria-åpenbaringene begynte i og ble meldt fra Međugorje i 1981, var Žanić ansvarlig for dem som den lokale ordinarius, fordi medigheten der tilhørte hans bispedømme. Til å begynne med hadde Žanić en veldig positiv holdning til de påståtte åpenbaringene og antatte visjonære (de som så åpenbaringene), og anså dem som troverdige og ekte. Etter hvert tvilte han imidlertid på deres autentisitet.
Under utviklingen av Međugorje-fenomenet, som ble verdenskjent og tiltrakk seg store pilegrimsskarer, kom biskop Žanić til den konklusjon at det var en etterligning av bispedømmets pilegrimssted Hrasno var blitt skapt der. I Hrasno var Jomfru Maria blitt æret som «Fredens dronning» i lang tid.
Emeritus
Den 24. juli 1993, nettopp fylt 75 år, trakk han seg tilbake og gikk i pensjon.
Biskop Žanić døde på Det kliniske hospitalsenter Firule i Split i Kroatia, 81 år gammel, den 11. januar 2000. Han ble begravet etter eget ønske i sin hjemby.
Episkopalgenealogi
Hans episkopalgenealogi er:
Jenny Blundell
Jenny Blundell (født 9. mai 1994) er en australsk friidrettsutøver som konkurrerer i mellomdistanseløp.
Hun representerte Australia under Sommer-OL 2016 i Rio de Janeiro, der hun ble utslått i semifinalen på 1500 meter.
I 2021 representerte hun Australia på øvelsen 5,000 meter under Sommer-OL 2020 arrangert i Tokyo, men klarte ikke å kvalifisere seg til finalen.
Fritzøe kraftverk
Fritzøe kraftverk er et lite kraftverk i Larvik som utnytter fallet på 22 m fra Farris og ned til havnivå.
Kraftverket har installert et aggregat på 3,3 MW og har en strømproduksjon på rundt 12 GWh i et normalår.
Observerer at det er to separate bygg. Røret deler seg ved bygg «A», her er det ett aggregat. Røret går videre under plassen og inn i bygg «B».
Global Investment International Corp.
Global Investment International Corp., forkortet Gii Corp., var et pyramidespill av typen Ponzi-svindel etablert i 2001 av Richard Scharfenberg og Karsten Neil Poulsen. Selskapet var registrert i Panama.
Gii Corp. markedsførte flere forskjellige produkter, herunder konseptene Gii Legal Services og Gii Entertainment. Medlemmene fikk også tilbud om å kjøpe aksjer i selskapet gjennom intern børs. Gjennom konseptet PCC (Project Child Care) hevdet også selskapet å hjelpe fattige barn i utviklingsland.
I Norge ble konseptet frontet av Rune Evensen og Jostein Landa. Førstnevnte har vært involvert i en rekke andre pyramidespill på 2000-tallet.
Nye medlemmer ble lokket med stor avkastning på sine investeringer som skulle forrente seg blant annet ved hjelp av eiendomshandel i Øst-Europa. Dette viste seg å ikke stemme, og bakmennene lurte unna det aller meste av pengene. I løpet av 2006 kollapset konseptet etter at mange investorer begynte å ane uråd og ønsket å trekke sine investeringer ut av selskapet. Mange tapte da millionbeløp på svindelen.
Neocypetes
Neocypetes er en slekt av biller som hører til familien praktbiller (Buprestidae).
ORP «Orzeł»
ORP «Orzeł» («Ørn») var en polsk ubåt fra andre verdenskrig. Den ble bygget i Nederland i 1937–38 sammen med søsterskipet ORP «Sęp». Ubåtene var egentlig for store til å operere i den grunne Østersjøen.
Neocypetes
Utseende
Middelsstore, nokså brede, blanke, mørke praktbiller med gule flekker på dekkvingene. Pronotum er høyt hvelvet.
ORP «Orzeł»
Ved starten av Felttoget i Polen i 1939 var «Orzeł» på patrulje i Østersjøen. De valgte å søke nøytral havn i Tallinn for å sette i land sin syke kommandør. På tysk oppfordring internerte estiske myndigheter ubåten og mannskapet. Mannskapet overtok fire dager senere kontrollen over ubåten, rømte Tallinn og førte den ut i Østersjøen og senere til Storbritannia.
Global Investment International Corp.
Mange av medlemmene i Gii Corp ble lokket over i Alston Price, et selskap drevet etter samme prinsipp med de samme bakmennene.
Neocypetes
Utbredelse
Slekten lever i det sørlige Sør-Amerika (Chile).
Spinkelt engfly
Spinkelt engfly (Mesoligia furuncula) er en sommerfugl som tilhører familien nattfly (Noctuidae). Den er funnet langs kysten vest til Rogaland i Norge.
Utseende
Et ganske lite (vingespenn 22 – 28 mm) og nokså spinkelt nattfly. Fargen er svært variabel og kan ligne mye på artene i slekten Oligia, særlig på rødgult engfly, men den kan skilles fra disse på den spinkle kroppsformen og på at bakvingene er ganske lyse. Forvingene er svært variable i fargen, den vanligste fargevarianten har vinger som er varmt rødbrune i den indre halvdelen, blekt brunlige i den ytre med et skarpt skille mellom. Bakvingen er gråhvit.
Levevis
Arten finnes på tørre, åpne områder langs kysten. Larvene utvikler seg inne i stråene på ulike grasarter (Poaceae) mellom september og juni. De voksne sommerfuglene flyr i juli – august.
Utbredelse
Arten finnes i Nord-Afrika, i Europa og i det nordlige Asia østover til Japan. I Norge lever den langs kysten fra svenskegrensen til Karmøy i Rogaland.
Isola (virksomhet)
Isola er en norsk produsent av byggevarer. Bedriften ble grunnlagt i 1940 av Harald Thiis-Evensen i Oslo og ble i 1941 flyttet til Brevik. Bedriftens hovedkontor ligger nå på Eidanger i Porsgrunn.
NM i mangekamp 1955
NM i mangekamp 1955 var en del av NM i friidrett 1955.
Det ble konkurrert i femkamp og tikamp for menn, og trekamp og femkamp for kvinner. Mesterskapet i trekamp for kvinner og femkamp for menn ble arrangert på Skatval 26. juni. Mesterskapet i femkamp for kvinner og tikamp ble arrangert i Kristiansand 30.-31. juli.
Kristin Sæterdal
Kristin Sæterdal (født 19. mars 1963) er en norsk tekstilkunstner. Hun er utdannet ved Arkitektur- og designhøgskolen i Oslo og Architectural Assosiation school of Architecture i London. Hun er høgskolekandidat i billedvev fra Høgskolen i Oslo og Akershus.
Sæterdal har flere ganger deltatt på Høstutstillingen
Innkjøp
Verket "Red Capsule" er innkjøpt av Innkjøpsfondet for kunsthåndverk til Nordenfjeldske kunstindustrimuseum. "Sett gjennom tårer" er innkjøpt av Utenriksdepartementet og henger i Ambassaden i Santiago de Chile. "Sett gjennom tårer 2" er innkjøpt av Statistisk sentralbyrå.
Bradford & Bingley
Bradford & Bingley, børsnotert på London Stock Exchange i FTSE 100, er et bankforetak i Storbritannia med hovedsete i Bingley i West Yorkshire. Selskapet har rundt 7500 ansatte (2006).
Selskapet er resultat av at firmaet Bradford & Bingley Building Society lot seg børsnotere 4. desember 2000. Tidligere var Bradford & Bingley et sameie med sine egne kunder som eiere. Bradford & Bingley Building Society oppstod i sin tid i 1964 ved fusjon mellom Bradford Equitable Building Society og Bingley Permanent Building Society, to firmaer som begge kunne føre sin historie tilbake til 1851.
Bradford & Bingley er en av de største hypotek tilbydere i Storbritannia. Dessuten er det stort på boligmarkedet.
Som en følge av finanskrisen høsten 2008 ble selskapet den 28. september nasjonalisert av britiske myndigheter. En stor del av virksomheten ble solgt til Grupo Santander.
Russlands herrelandslag i basketball
Russlands herrelandslag i basketball er landslaget i basketball som representerer Russland i internasjonale konkurranser.
Landslaget er rangert som nummer 9 på FIBA-rankingen, og tok bronse i Sommer-OL 2012 og sølv i verdensmesterskapet i basketball i 1994 og 1998.
Lite strandengfly
Lite strandengfly (Mesoligia literosa) er en sommerfugl som tilhører familien nattfly (Noctuidae). Den er funnet nord til Sogn og Fjordane i Norge.
Utseende
Et ganske lite (vingespenn 23 – 28 mm), middels kraftig nattfly. Forvingen er grå med mer eller mindre utpreget, rødbrun eller mørkrosa bestøvning. Vingens midtfelt er mørkere, særlig i den bakre delen. Nyre- og ringmerkene er lyse, delvis med svarte kanter. Bakvingen er lysgrå.
Levevis
Arten lever i åpne områder med gras. Larvene utvikler seg på ulike arter av gras, om høsten på røttene, etter overvintring om våren inne i de nye stråene. De voksne sommerfuglene flyr om natten i juli – august.
Utbredelse
Den er utbredt i Europa og den vestlige delen av Asia østover til Sentral-Asia og Iran. I Norge er den forholdsvis vanlig på Sørlandet og det sørlige Østlandet, og forekommer også i Hardanger og Sogn. På Østlandet er den påtruffet nord til Vågå i Oppland.
Kunståret 1564
Kunståret 1564 er en oversikt over hendelser, fødte og avdøde kunstnerpersonligheter i 1564.
Harald Lie (1902-1942)
Harald Friedrich Lie (født 21. november 1902 i Oslo, død 23. mai 1942 i Asker) var en norsk komponist. Han var virksom i kun en tiårsperiode fram til sin tidlige død av tuberkulose i 1942. Hans mest kjente verk er trolig orkestersangen «Skinnvengbrev» fra 1939 som ble fremført og spilt inn på plate av Kirsten Flagstad.
Liv og virke
Lie ble født og vokste opp på Ruseløkka i Oslo. Under oppveksten fikk han pianoundervisning ved Musikkonservatoriet i Oslo og komponerte også en del ved siden av. Men da han strøk til eksamen artium la han bort musikken og dro i 1926 til USA for å klare seg på egen hånd. Etter å ha jobbet som blant annet murer og pianostemmer ble han etter hvert ingeniør og ble av en pianofabrikant sendt til Leipzig for å studere pianofabrikasjon. Det rike musikklivet i Leipzig vakte på nytt musikkinteressen hos ham, og i 1929 reiste han hjem til Oslo og begynte å studere komposisjon hos Fartein Valen i 1930. Her gjorde han det godt. Valen regnet Lie som en av sine mest talentfulle elever, og lot ham ta over undervisningen av de andre elevene når han selv var borte. I 1932 ble Lie rammet av tuberkulose som kom til å prege resten av hans liv. Sine siste leveår levde han på Lillehammer, og han døde i 1942 på Vardåsen sanatorium i Asker.
Stilen til Lie er senromantisk, han var påvirket av Bruckner, men det finnes også enkelte nasjonale innslag. Musikken er tonal og basert på tersharmonikk, men med en nokså dristig dissonansbehandling.
Verkliste
Harald Lie etterlot seg en verkliste med totalt tolv opusnumre.
Saab 2000
Saab 2000 er et hurtiggående, to-motors turbopropfly utviklet av svenske Saab. Det hadde sin første flytur i mars 1992, og ble sertifisert to år senere. Det ble produsert mellom 1992 og 1999 i Linköping. Av totalt 63 leverte fly er 30 fortsatt i bruk, hovedsakelig i Europa.
Større gressengfly
Større gressengfly (Mesapamea secalis) er en sommerfugl som tilhører familien nattfly (Noctuidae). Den er funnet nord til Møre og Romsdal i Norge. Denne arten og Mesapamea didyma lar seg ikke sikkert skille på ytre kjennetegn, man må dissekere kjønnsorganene for å bestemme arten sikkert.
Saab 2000
Utvikling
Saab begynte utviklingen av Saab 2000 i desember 1988, etter å ha funnet ut at det var et marked for 50-seters regionale turbopropfly som kunne nå hastigheten til et jetfly, uten å bruke mer drivstoff enn et propellfly. Flyet er en strukket og mer modernisert versjon av Saabs 340-modell. Foruten mer sete- og lastekapasitet, lenger flykropp og større vingespenn, har Saab 2000 en moderne glass-førerkabin, bedre ytelse og mer effektive motorer enn forgjengeren. Saab 2000 hadde første flyvning i mars 1992, og ble i 1994 godkjent av Join Aviation Authorities og Federal Aviation Administration. Noen måneder senere ble første fly levert til det sveitsiske regionalfylselskapet Crossair. Salget av Saab 2000 var ingen høydare, og Saab avsluttet produksjonen i 1999, etter å ha levert 63 fly. Siste fly ble levert til Crossair 29. april.
Større gressengfly
Utseende
Et middelsstort (vingespenn 30 – 34 mm), kraftig, mer eller mindre gråbrunt nattfly. Fargen er svært variabel, fra ganske blek til nesten svart, den ytre delen av forvingen er ofte lysere enn resten. Nyre- og ringmerkene er oftest lyse og tydelige. Bakvingen er lyst gråbrun.
Saab 2000
Varianter
Saab 2000 kom i fem ulike varianter.
Større gressengfly
Levevis
Arten lever på åpne områder med gras. Larvene utvikler seg inne i stråene på ulike grasarter fra september til mai. De voksne sommerfuglene flyr i juli – august.
Saab 2000
Varianter
Saab 2000: Regionalt passasjerfly, 50-58 seter.
Større gressengfly
Utbredelse
Inntil nylig har arten blitt blandet sammen med espers grasengfly, og det er uklart hvor vidt utbredt den egentlig er. Trolig finnes den i Nord-Afrika og over det meste av Europa. I Norge er den vanlig nord til Møre og Romsdal.
Saab 2000
Varianter
Saab 2000FI: Inspiseringsfly produsert for det japanske forsvaret. Det ble produsert to stykker.
Saab 2000 AEW&C: Overvåkningsfly med radarantenne montert på taket.
Saab 2000 Airtracer: SIGINT (Signaletterretning)
Saab 2000 MPA Patruljeringsfly
Ulykker og uhell
8. oktober 1999: SE-LSF, en Saab 2000 operert av Scandinavian Airlines taxet inn i en lukket hangardør på Arlanda lufthavn i Stockholm. Flyet ble taxet av to flymekanikere, og ble avskrevet etter uhellet.
10. juli 2002: Crossair flight 850 måtte gjøre en nødlanding på Werneuchen Airfield i Tyskland på grunn av værforhold. Èn av de 16 passasjerene om bord fikk mindre skader. Flyet, HB-IZY, ble så hardt skadet da det traff en silo at det ble avskrevet.
15. desember 2014: G-LGNO, en Saab 2000 operert av Loganair, ble truffet av lyn under innflyging til Sumburgh på Shetland. Pilotene fikk kontrollproblemer og flyet gikk inn i et stup. Flyet falt fra 4000 fot til 1100 fot før pilotene fikk gjenopprettet kontrollen. Flyet returnerte til Aberdeen og landet trygt. Ingen ble skadet. Pilotene var ikke klar over at flyets autopilot ikke skrus av når stikke eller trim brukes manuelt. AAIB anbefalte i sin rapport at SAAB endret dette.
28. januar 2014: Etihad Regional flight 250. Flyet gjorde en hard touchdown på Charles DeGaulle lufthavn utenfor Paris. Flyet spratt opp igjen, og på andre touchdown kollapset nestehjulet. Ingen om bord ble skadet.
Ljubov Tjurina
Tjurina ble olympisk mester i volleyball under OL 1972 i München. Hun var med på det sovjetiske laget som vant volleyballturneringen for damer foran Japan og Nord-Korea. Sovjetunionen vant semifinalen med 3-1 over Nord-Korea og i finalen vant de over Japan med 3-2. Tjurina spilte fire kamper i OL-turneringen.
Promechus
Promechus er en slekt av biller i delgruppen (underfamilien) Chrysomelinae.
Utseende
Nokså store (10 - 30 millimeter), avlange, glatte og blanke bladbiller, oftest med mer eller mindre metalliske farger, ofte med gule eller røde tegninger. Hodet er stort og bredt med nokså små fasettøyne. Antennene er tynne, mindre enn halvparten så lange som kroppen. Pronotum er firkantet, gjerne med litt framtrukne forhjørner, bredere enn langt og nesten så bredt som dekkvingene ved roten. Dekkvingene er jevnbrede med fine punktrader. Beina er forholdsvis korte og slanke.
Levevis
Mange av artene er knyttet til trær i familien Araliaceae og Pittosporaceae, der både larver og voksne spiser blader.
Utbredelse
Slekten er utbredt på Ny-Guinea med omkringliggende øyer, dessuten er det to arter i Queensland.
Velferdstinget Vest
Velferdstinget Vest (tidligere Velferdstinget i Bergen) er det øverste studentorganet i Studentsamskipnaden på Vestlandet (Sammen). Det er en sammenslutning mellom studentdemokratiene til alle utdanningsinstitusjonene som er tilknyttet samskipnaden. Til sammen sitter det i dag 33 representanter i Velferdstinget. Velferdstinget i Bergen ble stiftet 7. oktober 1997.
Formål
Formålet er å gi studentene på Vestlandet en felles stemme overfor Sammen og andre aktører i studentvelferdssaker.
Velferdstinget bestemmer fordelingen av den delen av semesteravgiften som primært går til studentkultur, studentmedia og studentidrett. I tillegg velger Velferdstinget halvparten av styremedlemmene i Sammen, inkludert leder som har dobbeltstemme. Velferdstinget velger også studentrepresentanter til alle andre råd og utvalg i Sammen.
Bratthagen naturminne
Bratthagen naturminne ble opprettet for å bevare en veiskjæring som består av bergarten foyaitt, og som i den nordlige halvdelen av naturminnet gjennomskjæres av mange steile nefelinsyenitt-pegmatittganger. Foyaitt er en bergart som er beslektet med larvikitt. De mange spesielle mineralene gir naturminnet stor vitenskapelig verdi.
Velferdstinget Vest
Representasjon
De lokale studentdemokratiene tilknyttet Sammen bestemmer selv hvem som skal representere de i Velferdstinget. Antallet representanter fra hvert studentdemokrati bestemmes av studenttallet.
Nåværende representasjon er, sortert etter størrelse og mandat: Alle studenter som er tilknyttet Sammen har møte-, tale- og forslagsrett i Velferdstinget, og kan stille til alle verv som Velferdstinget velger til.
Utøvende organ
Velferdstingets arbeidsutvalg er Velferdstingets utøvende organ. Kulturstyret er Velferdstingets utøvende organ i kultursaker.
Georgios Vagiannidis
Georgios Vagiannidis (født 12. september 2001) er en gresk fotballspiller som spiller for Panathinaikos.
Christian de Werenskiold
Christian Wernersen de Werenskiold til Trosvig (også Wærnschiold) (ca. 1671–1727) var en norskfødt adelsmann og kunstsamler.
Han var den nest eldste sønn av Werner Nielsen og Helvig Christensdatter (d. 1692). Han hadde utpreget kunstneriske interesser, var en skjønnånd og livsnyter som levde uten bekymringer på sin arvede formue. Han arvet gården Trosvig (Trosvik) etter faren, og da boet var gjort opp i 1697, la han ut på lengre utenlandsreise sammen med sine brødre.
I 1703 giftet han seg på Bragernæs med assistentsråd Niels Olufsen Mechlenburg (d. 1715) og Helle Huus' datter Kirstine Cathrine de Mechlenburg. Hun døde i barsel allerede i 1707, og ektemannen var utrøstelig. For å komme seg etter tapet, forpaktet han bort jordegodset, sendte datteren Hellehuus til broren Niels og la ut på en reise i Europa. Veien gikk om Stockholm, København, Hamburg, Berlin, London og Paris. Omsider endte han i Italia, hvor han oppholdt seg i Roma og Venezia. Her omgikkes han landets fremste familier og var god til å bruke penger. Hans dattersønn, Werner Nicolay de Seue, forteller at bestefaren gjorde lykke i Paris med sitt vakre ytre. Her skal kvinnene ha kaldt ham le beau Norvégien.
Kunstsamler
Han gjorde store innkjøp av kunst, som han brakte med seg da han reiste hjem i 1717. Samme år søkte han (sammen med broren Jens) og fikk innviliget adelsskap. Inspirert av utelandsreisen, anla han et parkanlegg med grotter, springvann, statuer og hengende haver. Dessverre rakk han ikke å fullføre verket, da han i 1727 plutselig ble syk og døde. Da boet ble gjort opp, var det insolvent og dermed lite igjen til de to overlevende barna Hellehuus (d. 1771) og Mathias (d. 1723).
Jon Blund
Jon Blund eller Ole Lukkøye er en eventyrskikkelse fra nord-europeisk og skandinavisk folkediktning. Han blir nevnt i godnatthistorier og små vers som skal hjelpe barn å sovne om kvelden. Jon Blund blir framstilt som en liten mann eller gutt, iblant utstyrt med vinger. Han kommer stillferdig, drysser sand i øynene som et magisk søvnpulver for å skape søvnighet, sprøyter søt melk eller kysser for å få folk til å roe seg og drømme søtt. Sanden kan tolkes som en forklaring på skorp («søvn», «sov») i øynene, rester fra tårefilmen som samler seg i øyekroken i løpet av natta.
I Der Sandmann, en uhyggelig novelle skrevet i 1816 av E. T. A. Hoffmann, skremmer barnepiken barnet Nathaniel med fantasifiguren «sandmannen» som stjeler øynene fra uskikkelige barn som ikke holder dem lukket når de skal sove. I H. C. Andersens eventyr Ole Lukøie fra 1841 forteller derimot forfatteren om en rolig og vennlig figur med melk i trollsprøyten sin, to paraplyer, utallige eventyr og gode drømmer.
I Norge er skikkelsen tradisjonelt kjent under navnet Jon (eller John) Blund (Blunn) som i Sverige, men også under det danske navnet Ole Lukøje slik H.C. Andersen beskriver ham. På engelsk kalles en tilsvarende figur Sandman, et lån fra tyske innvandrere til USA.
Historikk
Navnet Jon Blund opptrer i en tekst av den svenske poeten Johan Runius allerede omkring 1710. På norsk finner vi Jon Blund nevnt blant annet i Asbjørnsen og Moes folkeeventyr En gammeldags juleaften, der uttrykket «snart kommer Jon Blund» brukes synonymt med «snart skal de sove». Også August Strindberg nevner John Blund i et av sine kammerspill med referanse til gamle barnefortellinger. Formen John Blund er vanligst på svensk, men har også vært brukt på dansk, blant annet på 1700-tallet.
Den tyske romantiske forfatteren Ernst Theodor Amadeus Hoffmann beskriver skikkelsen i sin dramatiske eventyrnovelle Der Sandmann utgitt i 1817 og H.C. Andersen i sitt eventyr Ole Lukøie i 1841 og eventyrkomedien fra 1850. I Andersens eventyr kommer Ole til Hjalmar med to paraplyer, den ene har skjønne bilder på innsida som han slår opp over de snille for at de skal få vidunderlige drømme, den andre uten bilder for at de uskikkelige skal sove tungt og bli uthvilt til neste dag. I eventyret fortelles det også fortrøstningsfullt om en annen Ole Lukkøye som lukker øynene på folk, nemlig Døden.
I nyere populærkultur
Eventyrfiguren er brukt i en rekke populære sammenhenger, blant annet i den danske sangen Den lille Ole med paraplyen fra 1873, sangduoen Gerd og Ottos vesle slager Lille Jon Blund fra like før krigen og i Ivo Caprinos animasjonsfilm Musikk på loftet/En dukkedrøm fra 1950.
På engelsk kalles Jon Blund oftest Sandman og opptrer i flere bøker og filmer. I moderne populærkultur danner han dessuten grunnlag for blant annet amerikanske Neil Gaimans actiontegneserie Sandman som ble utgitt mellom 1988 og 1996.
Sandmann er også det vanligste navnet for Jon Blund i tysk tradisjon. I nyere tid er Jon Blund det norske navnet på Sandmännchen, «den Lille sandmannen» i en dukkefilmserie med godnatthistorier produsert av østtysk fjernsyn fra 1960.
Japans Grand Prix 2002
Japans Grand Prix 2002 var et Formel 1-løp arrangert den 13. oktober 2002 på Suzuka Circuit i Japan. Det var det syttende og siste løpet i Formel 1-sesongen 2002.
Jon Blund
Annet
Jon Blund er navnet på en sang av det norske bandet Töddla, utgitt i 2020.
«Ole Lukkøye» er dessuten klengenavnet til den tidligere bokseren Ole Klemetsen fra Stavanger.
Alston Price
Alston Price var et pyramidespill av typen Ponzi-svindel. Det ble etablert i 2005 av Karsten Neil Poulsen og Torben Hübertz Knudsen. Selskapet var registrert i Belize.
Ved å investere 1400 dollar i selskapet, ble man forespeilet en månedlig avkastning på 10 til 15 prosent. I tillegg kunne man tjene penger på å verve flere medlemmer
I mai 2007 kom myndighetene i Belize med en advarsel til forbrukere om at Alston Price ikke hadde tillatelse til å tilby finansielle tjenester.
I løpet av 2008 kollapset konseptet, og bakmennene stakk av med gevinsten. I motsetning til forgjengeren Gii Corp, var det få nordmenn som deltok i Alston Price.
Jacob Frederik Dietrichson
Jacob Frederik Dietrichson (født 4. januar 1806 i Arendal, død desember 1879) var en norsk professor i teologi.
Dietrichson tok embedseksamen med beste karakter i 1827, og jobbet som lektor og professor i teologi på Universitetet i Oslo fra 1832 til 1870. Han underviste mest i kirkehistorie og eksegese.
I ettertid blir Dietrichson mest forbundet med arbeidet han la ned i sammenheng med den første oversettelsen av Det nye testamentet til bokmål. Denne oppgaven ble opprinnelig gitt til Dietrichson, men han døde før oversettelsen ble ferdig. Den endelige oversettelsen kom ut i 1904.
Rolf Berntzen
Rolf Johannes Berntzen (født 4. juni 1918, død 22. september 2005) var en norsk skuespiller, tipptippoldebarn av Johan Nordahl Brun. Han var ansatt i en årrekke ved Den Nationale Scene i Bergen som en av byens mest kjente skuespillere etter krigen.
Rolf Berntzen fikk sin første rolle i 1941. Bergens publikum ble for alvor oppmerksom på ham i 1947 da han fikk tittelrollen i Holbergs Erasmus Montanus. For bergensere vil hans samspill med Lothar Lindtner i nasjonalkomedien Jan Herwitz være mest kjent. Her var han med både som skuespiller og instruktør.
Han har spilt i en rekke andre av Holbergs komedier, som Jeppe på Berget, Den stundesløse og Den politiske Kandestøper. Men som en allsidig skuespiller har han også hatt ledende roller i skuespill av Ibsen, Nordahl Grieg, Bertolt Brecht, Tsjekhov og en rekke andre mindre kjente forfattere. Han var gift med Karin Simonnæs som også var skuespiller ved Den Nationale Scene i Bergen.
Berntzen var levende opptatt av miljøet og fikk organisert en protestaksjon da Fisketorget i Bergen skulle beskjæres for å gi plass til biltrafikken. Han arbeidet også for ivaretakelse av Gamle Bergen og fikk ærestittelen borgermester i museet. I 1972 ble han også tilbudt å få overta sin tipptippoldefar Johan Nordahl Bruns bispebolig, Gamle Bergen måtte bare få den gjenreist skikkelig først. Biskop Pavel var den siste geistlige som hadde bodd i huset der Berntzen og hans kone etterhvert flyttet inn. Da Berntzen ble enkemann i 1984, syntes han bispeboligen ble for stor, og flyttet litt lenger opp i Gamle Bergen til Dorothe Engelbretsdatters hus, som hun fikk reist for midler fra kong Frederik 4. etter bybrannen i 1702. Hennes minne ble iblant vel mye for den mørkredde Berntzen: «Jeg ser henne gå rundt og ta seg til hodet i all sin sorg...Hun passer ikke min natur.»
Hans barnebarn er musikeren Julian Berntzen.
Tove Appelgren
Tove Appelgren (født 1969 i Åbo) er en finsk forfatter som skriver på svensk.
Hun har studert litteratur, journalistikk og teatervitenskap. Innen teateret har hun skrevet manus, dramatisert, regissert og hatt administrative stillinger.
Hun debuterte som forfatter i 2003. Hennes bøker om «Vesta-Linnea» har foreløpig blitt oversatt til finsk, bengali, kinesisk, dansk, engelsk, estisk, tysk, hindi, norsk, polsk, romansk, russisk og urdu.
Albert Torres
Albert Torres Barceló (født 26. april 1990) er en spansk syklist som konkurrerer i banesykling. Han representerte landet sitt under Sommer-OL 2012 i London, der han ble nummer 6 i lagforfølgelse.
Under Sommer-OL 2020 i Tokyo som ble arrangert i 2021, ble han nummer 10 i omnium.
Ny sørgelig vise
«Ny sørgelig vise» er et skillingstrykk med undertittelen: «...om hvorledes en mand i Sverrig skjød sig på en for almenheden let fattlig måde, så at gik ud som et lys». Alf Prøysen fikk denne visa inn til sin spalte i «Magasinet for alle» i 1956, og forteller at den kommer fra en gammel handskrevet visebok, men den skal også stå i E. Gløersens samling, utgitt i 1888.
Teksten
1.Nu vil jeg invid Jer I historien om en person, en svensk konstabel i Sverrig som skjød sig med en kanon.
2.Han var lidt hissig i blodet, forresten god og reel, nu havde han sat sig i ho'det at han vilde slå sig ihjel.
3.Han tømte sin brændevinsflaske og smed den på en bastion. Så krøb han med sabel og taske på hovedet i en kanon.
4.Cigaren han havde i munden til lunte benyttede han. Thi da han var kommen til bunden den tændte kanonen an.